CELEX: 62017TN0665
Language: sl
Date: 2017-09-27 00:00:00
Title: Zadeva T-665/17: Tožba, vložena 27. septembra 2017 – China Construction Bank/EUIPO – Groupement des cartes bancaires (CCB)

27.11.2017   
            
            
               SL
            
            
               Uradni list Evropske unije
            
            
               C 402/49
            
         Tožba, vložena 27. septembra 2017 – China Construction Bank/EUIPO – Groupement des cartes bancaires (CCB)
   (Zadeva T-665/17)
   (2017/C 402/65)
   Jezik, v katerem je bila tožba vložena: angleščina
   
      Stranke
   
   
      Tožeča stranka: China Construction Bank Corp. (Peking, Kitajska) (zastopnika: A. Carboni, J. Gibbs, solicitors)
   
      Tožena stranka: Urad Evropske unije za intelektualno lastnino (EUIPO)
   
      Druga stranka pred odborom za pritožbe: Groupement des cartes bancaires (Pariz, Francija)
   
      Podatki o postopku pred EUIPO
   
   
      Prijavitelj sporne znamke: tožeča stranka
   
      Zadevna sporna znamka: figurativna znamka EU, ki vsebuje besedni element „CCB“ – prijava št. 13 359 609
   
      Postopek pred EUIPO: postopek z ugovorom
   
      Izpodbijana odločba: odločba prvega odbora za pritožbe EUIPO z dne 14. junija 2017 v zadevi R 2265/2016-1
   
      Tožbena predloga
   
   Tožeča stranka Splošnemu sodišču predlaga, naj:
   
               —
            
            
               razveljavi izpodbijano odločbo in prijavo št. 13 359 609 za znamko EU vrne EUIPO, da znamko registrira, in
            
         
               —
            
            
               naloži EUIPO in morebitnim intervenientom v tej tožbi, naj plačajo svoje stroške in stroške, ki jih je imela tožeča stranka v tem postopku, v pritožbenem postopku pred prvim odborom za pritožbe v zadevi R 2265/2016-1 in v postopku z ugovorom v zadevi B 2 524 422 pred oddelkom za ugovore.
            
         
      Navajani tožbeni razlogi
   
   
               —
            
            
               Kršitev člena 75 Uredbe št. 207/2009, ker odločba temelji na razlogih in dokazih, v zvezi s katerimi tožeča stranka ni imela priložnosti podati pripomb;
            
         
               —
            
            
               kršitev člena 76(1) Uredbe št. 207/2009, ker so bili upoštevani dejstva, dokazi in navedbe, ki jih ni podala nobena od strank, in dokazi, ki v tej zadevi niso bili predloženi;
            
         
               —
            
            
               kršitev člena 8(1)(b) Uredbe št. 207/2009, ki izhaja iz zgoraj navedenih kršitev in iz nepravilne uporabe sodne prakse v zvezi s presojo verjetnosti zmede.